
[bookmark: _Toc158101998][bookmark: _Toc224459223][bookmark: _Toc224459618][bookmark: _Toc224460056][bookmark: _Toc224980913][bookmark: _Toc224981173]
1. Vispārīgā informācija

[bookmark: _Toc158101999][bookmark: _Toc224459224][bookmark: _Toc224459619][bookmark: _Toc224460057][bookmark: _Toc224980914][bookmark: _Toc224981174]Iepirkuma identifikācijas numurs
Iepirkuma identifikācijas numurs ir RS 2026/33, turpmāk – Iepirkums.

[bookmark: _Toc158102000][bookmark: _Toc224459225][bookmark: _Toc224459620][bookmark: _Toc224460058][bookmark: _Toc224980915][bookmark: _Toc224981175]Pasūtītājs
	Nosaukums
	Sabiedrība ar ierobežotu atbildību “RĒZEKNES SLIMNĪCA”

	Reģistrācijas Nr.:
	40003223971

	Adrese:
	18. novembra iela 41, Rēzekne, LV-4601

	Tālrunis:
	+371 64603371 (kanceleja), 
+371 28334486 (iepirkumu un projektu vadītājs)

	e-pasts:
	kanceleja@rslimnica.lv

	Banka:
	“Swedbank” AS

	Kods:
	HABALV22

	Konts:
	LV66 HABA 0140 2050 7410 1



[bookmark: _Toc158102001][bookmark: _Toc224459226][bookmark: _Toc224459621][bookmark: _Toc224460059][bookmark: _Toc224980916][bookmark: _Toc224981176]Pretendents
[bookmark: _Toc224459227]Pretendents ir fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus un kas iesniegusi piedāvājumu šajā Iepirkumā.

[bookmark: _Toc158102002][bookmark: _Toc224459228][bookmark: _Toc224459622][bookmark: _Toc224460060][bookmark: _Toc224980917][bookmark: _Toc224981177]Iepirkuma priekšmets
1.4.1. [bookmark: _Hlk62294981]Iepirkuma priekšmets – degvielas iegāde. 
1.4.2. Iepirkuma priekšmets nav sadalīts daļās (līgumos).
1.4.3. CPV kods- 09130000-9 (Nafta un destilāti).
1.4.4. Līguma izpildes vieta: SIA „RĒZEKNES SLIMNĪCA” 18.novembra iela 41, Rēzekne, LV-4601.
1.4.5. Pretendents nevar iesniegt piedāvājuma variantus.
1.4.6. Paredzamais līguma izpildes laiks- 12 (divpadsmit) mēneši.
1.4.7. Saimnieciski izdevīgākā piedāvājuma kritērijs – saimnieciski izdevīgākais piedāvājums, saskaņā ar izvirzītajiem izvērtēšanas kritērijiem.
[bookmark: _Toc158102004][bookmark: _Toc224459233][bookmark: _Toc224459624][bookmark: _Toc224460062][bookmark: _Toc224980919][bookmark: _Toc224981179]
Iespējas iepazīties ar Iepirkuma nolikumu un saņemt to
[bookmark: _Hlk496086816]1.5.1.	Iepirkuma nolikums, turpmāk – nolikums, un atbildes uz ieinteresēto piegādātāju jautājumiem ir publiski pieejamas tīmekļvietnē www.eis.gov.lv.
1.5.2.	Ieinteresētais piegādātājs Elektroniskās iepirkumu sistēmas, turpmāk- EIS, e-konkursu apakšsistēmā konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.
1.5.3.	Ieinteresētais piegādātājs apņemas sekot līdzi iepirkuma komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas Pasūtītājs ir ievietojis tīmekļvietnē www.eis.gov.lv, tiek uzskatīts, ka piegādātājs tos ir saņēmis un ar tiem iepazinies.
1.5.4.	Ja nolikumā tiek konstatētas pretrunas ar publisko iepirkumu procedūru regulējošo normatīvo aktu prasībām, piemēro publisko iepirkumu regulējošo tiesību aktu nosacījumus.
1.5.5.	Jebkuru (katru) Iepirkuma nolikumā minēto atsauci uz standartiem, konkrēta ražotāja izstrādājumu, zīmolu un preču zīmi skatīt ar piebildi “vai ekvivalents”. 

[bookmark: _Toc158102006][bookmark: _Toc224459236][bookmark: _Toc224459626][bookmark: _Toc224460064][bookmark: _Toc224980921][bookmark: _Toc224981181]1.6. Piedāvājumu iesniegšanas un atvēršanas vieta, datums, laiks un kārtība
1.6.1. Pretendents piedāvājumu iesniedz līdz datumam un laikam, kas norādīts sludinājumā EIS, e-konkursu apakšsistēmā.
1.6.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un nosūtīti atpakaļ iesniedzējam.
1.6.3. Piedāvājumi tiks atvērti EIS vidē EIS sludinājumā noteiktajā datumā un laikā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
1.6.4. Pēc visu piedāvājumu atvēršanas piedāvājumu atvēršanas sanāksme tiek slēgta.
1.6.5. Piedāvājumu atvēršanas norisi, kā arī visas nosauktās ziņas, iepirkuma komisija protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols 3 (trīs) darba dienu laikā no piedāvājumu atvēršanas sanāksmes tiek publicēts tīmekļvietnē www.eis.gov.lv e-konkursu apakšsistēmā.
1.6.6. Pretendentu atlasi, piedāvājumu atbilstības pārbaudi un piedāvājumu vērtēšanu Iepirkumā iepirkuma komisija veic slēgtā sēdē/-ēs. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek piedāvājumu vērtēšana.

[bookmark: _Toc158102011][bookmark: _Toc224459242][bookmark: _Toc224459631][bookmark: _Toc224460069][bookmark: _Toc224980926][bookmark: _Toc224981186]1.7. Prasības attiecībā uz piedāvājuma noformējumu un iesniegšanu
1.7.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.7.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā iepirkuma sadaļā ievietotās formas;
1.7.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.7.2. Sagatavojot piedāvājumu, pretendents ievēro, ka:
1.7.2.1. pieteikuma veidlapa, tehniskais piedāvājums un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;
1.7.2.2. pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu;
1.7.2.3. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.
1.7.3. Piedāvājums jāiesniedz valsts (latviešu) valodā. 
1.7.4. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas iepirkuma sadaļā) ietvertos nosacījumus.
1.7.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

[bookmark: _Toc158102014][bookmark: _Toc224459245][bookmark: _Toc224459634][bookmark: _Toc224460072][bookmark: _Toc224980929][bookmark: _Toc224981189][bookmark: _Toc513436255]1.8. Finansēšanas avots un apmērs
1.8.1. [bookmark: _Hlk14342886]Paredzamā līgumcena: 18 363,00 EUR (bez PVN).
1.8.2. Apmaksas kārtība definēta iepirkuma līgumā projektā (pielikums Nr.4).
1.8.3. [bookmark: _Hlk532330008]Gadījumā, ja pretendenta piedāvātā līgumcena pārsniedz nolikuma 1.8.1. punktā norādīto pieejamā finansējuma apmēru, Pasūtītājam ir tiesības lemt par piedāvājuma noraidīšanu.
1.8.4. Iepirkuma finansēšana- Pasūtītāja finansējums (100,00 %).

[bookmark: _Toc158102015][bookmark: _Toc224459246][bookmark: _Toc224459635][bookmark: _Toc224460073][bookmark: _Toc224980930][bookmark: _Toc224981190]1.9. Nolikuma izskaidrojums
1.9.1. Iepirkuma komisija un ieinteresētais piegādātājs vai pretendents ar informāciju apmainās Publisko iepirkumu likuma, turpmāk - PIL, noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija Iepirkuma ietvaros nav saistoša.
1.9.2. Iepirkuma komisijas sniegtās atbildes u.c. izmaiņas ieinteresētie piegādātāji, kas reģistrējušies kā nolikuma saņēmēji, saņem uz norādītājām e-pasta adresēm.
1.9.3. Ieinteresētais piegādātājs jautājumus par nolikumu var uzdot rakstiskā veidā elektroniski.
1.9.4. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
1.9.5. Papildu informāciju iepirkuma komisija nosūta ieinteresētajam piegādātājam, kurš pieprasījis papildu informāciju/uzdevis jautājumu, un vienlaikus (tajā pašā dienā) ievieto informāciju tīmekļvietnē www.eis.gov.lv e-konkursu apakšsistēmā iepirkumu sadaļā.
1.9.6. Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst. 8.00 līdz 16.30. Ja jautājums tiek saņemts pēc plkst. 16:30 vai brīvdienā, tad par saņemšanas dienu tiek uzskatīta nākamā darba diena.
1.9.7. Iepirkuma komisija nav atbildīga par to, ja kāds piegādātājs nav iepazinies ar informāciju par Iepirkumu, kurai ir nodrošināta brīva un tieša elektroniska pieeja tīmekļvietnē www.eis.gov.lv e-konkursu apakšsistēmā. 
[bookmark: _Toc158102016][bookmark: _Toc224459247][bookmark: _Toc224459636][bookmark: _Toc224460074][bookmark: _Toc224980931][bookmark: _Toc224981191][bookmark: _Toc158102017][bookmark: _Toc224459248][bookmark: _Toc224459637][bookmark: _Toc224460075][bookmark: _Toc224980932][bookmark: _Toc224981192]
1.10. Paziņojums par Iepirkuma rezultātiem
1.10.1. Informēšana tiek veikta PIL 9. panta četrpadsmitās daļas kārtībā.

2. Prasības pretendentiem
2.1. Gadījumi, kad Pasūtītājam ir tiesības lemt par pretendenta iesniegtā piedāvājuma noraidīšanu:
2.1.1. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.
2.1.2. Pretendents nav iesniedzis kvalifikācijas dokumentus vai neatbilst izvirzītajām kvalifikācijas prasībām.
2.1.3. Pretendents nav iesniedzis kādu no nolikuma 2.2. un 2.3. punktā minētajiem dokumentiem vai ir iesniedzis nolikuma prasībām neatbilstošu dokumentu.
2.1.4. Gadījumā, ja pretendents nebūs izpildījis kādu šī nolikuma prasību attiecībā uz piedāvājuma noformēšanu, iepirkuma komisija vērtēs šī pārkāpuma būtiskumu un ietekmi uz pretendenta piedāvājumu pēc būtības.
2.1.5. Pretendentu izslēgšanas nosacījumus reglamentē PIL 9.panta astotā daļa, kas vienlīdz saistoša visiem pretendentiem. Normatīvais akts pieejams https://likumi.lv/doc.php?id=287760. Informējam, ka tiks veikta pārbaude arī par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas nosacījumiem. Normatīvais akts pieejams https://likumi.lv/ta/id/280278-starptautisko-un-latvijas-republikas-nacionalo-sankciju-likums.
2.1.6. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām.
2.1.7. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9. panta astotajā daļā minēto iemeslu dēļ, pasūtītājs rīkojas atbilstoši Publisko iepirkumu likuma 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot Publisko iepirkumu likuma 43. panta noteikumus.

2.2. Atlases prasības un iesniedzamie dokumenti
	2.2.1. Atlases prasības:
	2.2.2. Iesniedzamie dokumenti:

	[bookmark: _Hlk14340249]2.2.1.1. Pretendents var būt jebkura fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus un ir iesniegusi piedāvājumu Iepirkumam, atbilstoši šī nolikuma prasībām.
	2.2.2.1.Pretendenta pieteikums dalībai Iepirkumā atbilstoši nolikuma pielikumam Nr.2.


	2.2.1.2. Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, piedāvājumam pievienojot attiecīgus dokumentus, ka viņa rīcībā būs nepieciešamie resursi. 
	2.2.2.2.Pēc nepieciešamības: 
Ja pretendents, iesniedzot piedāvājumu, balstās uz citu personu saimnieciskajām vai finansiālajām iespējām, iesniedz apliecinājumu vai vienošanos par sadarbību konkrētā līguma izpildei.
Ja pretendents iesniedzot piedāvājumu, balstās uz citu personu tehniskām un profesionālām spējām, iesniedz apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	2.2.1.3. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
	2.2.2.3.Pēc nepieciešamības: 
Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. Papildus jāiesniedz apliecinājums, ka gadījumā, ja iepirkuma līguma slēgšanas tiesības tiks piešķirtas personu apvienībai, tā pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.
Ja pretendents ir piegādātāju apvienība, tad Iepirkuma nolikumā izvirzītās tehniskās un profesionālās prasības attiecināmas vismaz uz vienu no tās dalībniekiem.
Prasības attiecībā uz saimniecisko un finansiālo stāvokli jāizpilda piegādātāju apvienībai kopumā, ņemot vērā tās pienākumus iespējamā līguma izpildē.

	2.2.1.4.Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) un visiem piegādātāju apvienības dalībniekiem (ja piedāvājumu iesniedz piegādātāju apvienība).
	2.2.2.4.Latvijas Republikā reģistrēta vai pastāvīgi dzīvojoša pretendenta reģistrācijas faktu Latvijas Republikas Uzņēmumu reģistrā vai Latvijas Republikas Valsts ieņēmumu dienestā iepirkuma komisija pārbaudīs publiski pieejamās datubāzēs www.ur.gov.lv vai www.vid.gov.lv.

Ārvalsts pretendenta reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs varētu pārliecināties par pretendenta reģistrācijas faktu). 

Ja attiecīgu informāciju publiskajās datubāzēs nevarēs iegūt vai netiks iegūta pilnīga informācija, to pieprasīs pretendentam.

	2.2.1.5. Pretendents ir tiesīgs nodarboties ar degvielas mazumtirdzniecību Latvijas Republikas teritorijā.
	2.2.2.5. Pretendentam izsniegtas speciālās atļaujas (licences) kopija, kas apliecina pretendenta tiesības nodarboties ar degvielas mazumtirdzniecību Latvijas Republikas teritorijā vai atsauce uz publiski pieejamu informāciju izvirzītās prasības apliecināšanai.

	2.2.1.6. Pretendentam ir pietiekami plašs degvielas uzpildes staciju, t.sk. pašapkalpošanās, (24/7 darbības režīmā, minētajai prasībai pieļaujams izņēmums tikai Kuldīgas pilsētas teritorijā, kur degvielas uzpildes stacijas darbības laiks ir pieļaujams vismaz no plkst. 06.00 līdz plkst. 22.00) tīkls, t.sk.
2.2.1.6.1. ar vismaz 3 (trīs) degvielas uzpildes stacijām Rīgas valstspilsētas teritorijā; 
2.2.1.6.2. vismaz 1 (vienu) degvielas uzpildes staciju Daugavpils valstspilsētas teritorijā;
2.2.1.6.3. vismaz 1 (vienu) degvielas uzpildes staciju Jelgavas valstspilsētas teritorijā;
2.2.1.6.4. vismaz 1 (vienu) degvielas uzpildes staciju Jēkabpils valstspilsētas teritorijā;
2.2.1.6.5. vismaz 1 (vienu) degvielas uzpildes staciju Liepājas valstspilsētas teritorijā;
2.2.1.6.6. vismaz 1 (vienu) degvielas uzpildes staciju Ogres valstspilsētas teritorijā;
2.2.1.6.7. vismaz 1 (vienu) degvielas uzpildes staciju Rēzeknes valstspilsētas teritorijā;
2.2.1.6.8. vismaz 1 (vienu) degvielas uzpildes staciju Valmieras valstspilsētas teritorijā;
2.2.1.6.9. vismaz 1 (vienu) degvielas uzpildes staciju Ventspils valstspilsētas teritorijā;
2.2.1.6.10. vismaz 1 (vienu) degvielas uzpildes staciju Cēsu pilsētas teritorijā;
2.2.1.6.11. vismaz 1 (vienu) degvielas uzpildes staciju Kuldīgas pilsētas teritorijā;
2.2.1.6.12. vismaz 1 (vienu) degvielas uzpildes staciju Saldus novada teritorijā;
2.2.1.6.13. vismaz 1 (vienu) degvielas uzpildes staciju Bauskas pilsētas teritorijā;
2.2.1.6.14. vismaz 1 (vienu) degvielas uzpildes staciju Madonas pilsētas teritorijā;
2.2.1.6.15. vismaz 1 (vienu) degvielas uzpildes staciju Jūrmalas valstspilsētas teritorijā;
2.2.1.6.16. vismaz 1 (vienu) degvielas uzpildes staciju Gulbenes pilsētas teritorijā.
	2.2.2.6. Informācija par pretendenta degvielas uzpildes staciju izvietojumu un to kontaktinformācijas saraksts.


	2.2.1.7. Pretendentam visā līguma darbības laikā jānodrošina degvielas iegādes, izmantojot pretendenta izsniegtu pēcapmaksas karti, iespējas tā degvielas uzpildes stacijās.
	2.2.2.7. Pretendenta apliecinājums par 2.2.1.7. punktā izvirzītās prasības izpildi.

	2.2.1.8. Pretendents ir spējīgs nodrošināt standartu prasībām atbilstošas degvielas piegādi.
	2.2.2.8. Pretendenta garantijas vēstule par degvielas kvalitātes nodrošinājumu, kas apliecina piedāvāto naftas produktu (degvielas) atbilstību spēkā esošo attiecināmo Latvijas valsts standartu, Eiropas Savienības standartu un citu starptautisko vai reģionālo standartizācijas organizāciju standartu, kā arī normatīvo aktu prasībām.
2.2.2.9. Oficiālu kvalitātes kontroles institūciju vai citas kompetentas iestādes izdota sertifikāta apliecināta kopija, kas apliecina degvielas atbilstību standartiem.

	2.2.1.9. Pretendents uz piedāvājuma iesniegšanas brīdi nodrošina Pasūtītāju ar informāciju par pēcapmaksas karšu izmantošanas nosacījumiem.
	2.2.2.10. Pretendenta degvielas pēcapmaksas karšu izmantošanas nosacījumi.

	2.2.1.10. Pretendents, atbilstoši PIL 63. panta regulējumam sniedz informāciju par apakšuzņēmējiem (sniedzamo pakalpojumu vērtība ir vismaz 10 000 euro bez PVN vai lielāka) un katram šādam apakšuzņēmējam izpildei nododamo iepirkuma līguma daļu.
	2.2.2.11. Rakstveida informācija par apakšuzņēmējiem (ja paredzēti), norādot līguma daļu, ko pretendents paredzējis nodot apakšuzņēmējiem (brīvā formā). Klāt jāpievieno apakšuzņēmēju rakstveida apliecinājumi par gatavību veikt piedāvājumā norādītos darbus.




2.3. Prasības Tehniskajam piedāvājumam un finanšu piedāvājumam
2.3.1.	Detalizētas pasūtījumam izvirzītās prasības un nosacījumi ietverti nolikuma pielikumā Nr.1 „Tehniskā specifikācija”.
2.3.2.	Tehniskajā piedāvājumā ietver aizpildītu Tehnisko specifikāciju (pielikums Nr.1), norādot visu pielikumā Nr.1 pieprasīto informāciju, kā arī pielikumā Nr.1 norādītos iesniedzamos dokumentus, ja attiecināms. Ja pretendents nav norādījis visu pieprasīto informāciju, Pasūtītājam ir tiesības nevērtēt iesniegto piedāvājumu un lemt par pretendenta iesniegtā piedāvājuma noraidīšanu.
2.3.3.	Finanšu piedāvājumu aizpilda atbilstoši pielikumā Nr.3 iekļautajai formai.
2.3.4.	Finanšu piedāvājumā cenas norāda euro (EUR), iekļaujot normatīvajos aktos paredzētos nodokļus (izņemot PVN), pretendentu piedāvātās atlaides, transporta un piegādes izdevumus, citus izdevumus, kas nepieciešami, lai kvalitatīvi izpildītu šī nolikuma nosacījumus. Pasūtītājs nemaksās nekādus pretendenta papildu izdevumus, kas nebūs iekļauti finanšu piedāvājumā;
2.3.5.	Cenas Finanšu piedāvājuma sadaļās “Vidējā cena degvielas vienam litram Rēzeknes valstspilsētas teritorijā periodā no 01.03.2026. līdz 31.08.2026. (bez PVN)”, “Vidējā cena degvielas vienam litram Rēzeknes valstspilsētas teritorijā periodā no 01.03.2026. līdz 31.08.2026. (ar PVN)”, “Piedāvātā atlaide degvielas vienam litram (bez PVN)” un “Piedāvātā atlaide degvielas vienam litram (ar PVN)” norāda ar ne vairāk kā 5 (piecām) zīmēm aiz komata, savukārt sadaļās “Summa ar atlaidi par plānoto apjomu (bez PVN)” un “Summa par atlaidi par plānoto apjomu (ar PVN)”- ar ne vairāk kā 2 (divām) zīmēm aiz komata.

1. Iepirkuma līgums
1. Pasūtītājs iepirkuma līgumu slēgs ar pretendentu, kura piedāvājums Iepirkumā tiks atzīts par saimnieciski izdevīgāko.
1. Ja izraudzītais Pretendents atsakās slēgt iepirkuma līgumu ar Pasūtītāju, Pasūtītājs pieņem lēmumu pārtraukt Iepirkumu, neizvēloties nevienu piedāvājumu. 

4. Iepirkuma komisijas tiesības un pienākumi
4.1. Iepirkuma komisijas tiesības:
4.1.1. pieprasīt, lai pretendents iesniedz sava piedāvājuma skaidrojumus un precizējumus (nepievienojot jaunus atlases dokumentus), ja tas nepieciešams piedāvājuma noformējuma pārbaudei, pretendentu atlasei, piedāvājuma atbilstības pārbaudei, kā arī piedāvājuma vērtēšanai un salīdzināšanai;
4.1.2. lemt par piedāvājuma noformējuma atbilstību šī nolikuma prasībām;
4.1.3. PIL noteiktā kārtībā labot aritmētiskās kļūdas pretendenta finanšu piedāvājumā;
4.1.4. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
4.1.5. pieprasīt pretendentam iesniegt Pasūtītājam izvērstu aprēķinu, lai pārliecinātos par piedāvātās cenas pamatotību;
4.1.6. noraidīt/izslēgt pretendentu no vērtēšanas Iepirkumā, ja viņa piedāvājums neatbilst šim nolikumam un PIL.
4.2. Iepirkuma komisijas pienākumi:
4.2.1. nodrošināt Iepirkuma norisi un dokumentēšanu;
4.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
4.2.3. pēc ieinteresēto personu pieprasījuma normatīvajos aktos noteiktajā kārtībā sniegt informāciju par šī Iepirkuma nolikumu;
4.2.4. vērtēt pretendentus un to iesniegtos piedāvājumus saskaņā ar normatīvajiem aktiem un šo nolikumu, izvēlēties piedāvājumu, vai pieņemt lēmumu par Iepirkuma  izbeigšanu, neizvēloties nevienu piedāvājumu.

5. Pretendenta tiesības un pienākumi
5.1. Pretendenta tiesības:
5.1.1. apvienoties grupā ar citiem pretendentiem un iesniegt vienu kopēju piedāvājumu;
5.1.2. pirms piedāvājuma iesniegšanas termiņa beigām atsaukt iesniegto piedāvājumu.
5.2. Pretendenta pienākumi:
5.2.1. sagatavot piedāvājumu atbilstoši šī nolikuma prasībām;
5.2.2. sniegt patiesu informāciju;
5.2.3. sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājuma noformējuma pārbaudei, pretendentu atlasei, piedāvājuma atbilstības pārbaudei, salīdzināšanai un vērtēšanai;
5.2.4. segt visas izmaksas, kas saistītas ar piedāvājuma sagatavošanu un iesniegšanu.

6. Piedāvājuma vērtēšana un piedāvājuma izvēles kritēriji
6.1. Piedāvājumu atbilstības pārbaudes laikā tiks rīkota piedāvājumu pārbaude. Piedāvājumu pārbaudīs iepirkuma komisija piedāvājumu pārbaudes sēdē.
6.2. [bookmark: _Toc158102021][bookmark: _Toc224459252][bookmark: _Toc224459641][bookmark: _Toc224460079][bookmark: _Toc224980936][bookmark: _Toc224981196]Piedāvājumu vērtēšana sastāv no trīs posmiem:
6.2.1.	1.posms- piedāvājumu noformējuma pārbaude;
6.2.2.	2.posms- pretendentu atlase;
6.2.3.	3.posms- tehnisko un finanšu piedāvājumu atbilstības pārbaude, saimnieciski izdevīgākā piedāvājuma noteikšana.
6.3. Pretendentu piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājumu vērtēšanu iepirkuma komisija veiks slēgtā sēdē;
6.4. Iepirkuma komisija ir tiesīga lūgt pretendentiem sniegt papildu paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko un finanšu piedāvājumu atbilstības pārbaudei, kā arī piedāvājumu vērtēšanai un salīdzināšanai;
6.5. Piedāvājumu noformējuma pārbaude:
6.5.1. Pēc piedāvājuma atvēršanas iepirkuma komisijas locekļi izvērtē piedāvājuma atbilstību Iepirkuma nolikumā noteiktajām noformējuma prasībām (nolikuma 1.7.1. līdz 1.7.3.punktā izvirzītās prasības) un pieņem attiecīgu lēmumu;
6.5.2. Pretendenti, kas izturējuši piedāvājuma noformējuma pārbaudi, tiek pielaisti pie pretendentu atlases;
6.5.3. Iepirkuma komisija lēmumu pieņem balsojot.
6.6. Pretendentu atlase:
6.6.1. Iepirkumu komisija noskaidro pretendentu kompetenci un atbilstību paredzamā līguma izpildes prasībām. Pretendentu atlase un kvalifikācijas pārbaude notiek pēc pretendenta iesniegtajiem atlases un kvalifikācijas dokumentiem, pārbaudot pretendenta atbilstību Iepirkuma nolikuma 2.2.punktā izvirzītajām prasībām un noteiktajiem dokumentiem;
6.6.2. Pretendentu atlases laikā iepirkuma komisija vērtē katru piedāvājumu atbilstoši katrai Iepirkuma nolikumā izvirzītajai prasībai. Iepirkuma komisija lēmumu pieņem balsojot;
6.6.3. Iepirkuma komisija atzīst pretendentu par neizturējušu pretendentu atlasi un nepielaiž pie tālākās vērtēšanas to pretendentu piedāvājumus, kuri neatbilst Iepirkuma nolikuma 2.2.punktā izvirzītajām prasībām un noteiktajiem iesniedzamajiem dokumentiem;
6.6.4. Pretendenti, kas izturējuši pretendentu atlasi, tiek pielaisti pie tehnisko un finanšu piedāvājumu vērtēšanas.
6.7. Tehnisko un finanšu piedāvājumu atbilstības pārbaude, saimnieciski izdevīgākā piedāvājuma noteikšana:
6.7.1. Pretendentu tehnisko un finanšu piedāvājumu atbilstības pārbaudes laikā iepirkuma komisija vērtē katru piedāvājumu atbilstoši katrai Iepirkuma nolikuma 2.3.punktā izvirzītajai prasībai. Iepirkuma komisija lēmumu pieņem balsojot;
6.7.2. Saimnieciski izdevīgākā piedāvājuma noteikšanai tiek izmantoti pretendentu, atbilstoši Iepirkuma nolikuma 2.3.punktā izvirzītajām prasībām, iesniegtie dokumenti, piemērojot turpmākajā tekstā atspoguļoto vērtēšanas kārtību;
6.7.3. Iepirkuma komisija pārbauda, vai piedāvājumā nav aritmētisku kļūdu. Ja piedāvājumā tiek konstatēta aritmētiskā kļūda, tā tiek labota saskaņā ar normatīvajos aktos noteiktajām prasībām;
6.7.4. Ja iepirkuma komisija konstatē, ka pretendents ir iesniedzis nepamatoti lētu piedāvājumu, iepirkuma komisija rīkojas PIL noteiktajā kārtībā;
6.7.5. Iepirkuma komisija saimnieciski izdevīgāko piedāvājumu nosaka, piemērojot turpmākajā tekstā atspoguļotos saimnieciski izdevīgākā piedāvājuma noteikšanas kritērijus:
	Nr.p.k. (apzīmējums)
	Kritērijs
	Maksimālais punktu skaits kritērijam

	1. (k1)
	Piedāvājuma kopējā cena (EUR bez PVN)
	90,00

	2. (k2)
	Attālums no Pasūtītāja atrašanās vietas (18. novembra 41, Rēzekne, LV-4601) līdz tuvākajai pretendenta degvielas uzpildes stacijai Rēzeknes valstspilsētas teritorijā (km)[footnoteRef:1] [1:  Kritērija iekļaušana organizēta atbilstoši Ministru kabineta 20.01.2009. noteikumu Nr.60 “Noteikumi par obligātajām prasībām ārstniecības iestādēm un to struktūrvienībām” 102.1 punkta regulējumam- daudzprofilu un specializētās slimnīcas ir nodrošinātas ar alternatīvu vai autonomu elektroenerģijas avotu- stacionāro ģeneratoru, kā arī degvielas rezerves apjomu, lai panāktu ģeneratora darbības nepārtrauktību ne mazāk kā 24 stundas] 

	10,00

	
	Kopā (apzīmējums- K):
	100,00



6.7.6. Iepirkuma komisija, vērtējot pretendentu piedāvājumus, ņems vērā cenu bez PVN, sākotnēji, atbilstoši PIL regulējumam, pārliecinoties, vai finanšu piedāvājums nesatur aritmētiskās kļūdas, kā arī vai iesniegtais finanšu piedāvājums nav uzskatāms par nepamatoti lētu;
6.7.7. Pretendenta piedāvājuma galīgo vērtējumu aprēķina, izmatojot šādu formulu:
K=k1+k2, kur
K- pretendenta piedāvājuma gala vērtējums punktos;
k1, k2- aprēķinātais kritērija vērtējums punktos atbilstoši šī nolikuma 6.7.8. un 6.7.9. punktos minētajai kritērija vērtējuma aprēķina metodikai.
6.7.8. Atbilstoši konkrētam kritērijam iegūtos punktus aprēķina šādi- piedāvājuma kopējās cenas kritērija k1 punkti tiks aprēķināti šādi:
6.7.8.1. Pretendents, kas piedāvājis viszemāko cenu, kritērijā k1 saņems maksimālo iespējamo šī kritērija punktu skaitu- k1 max=90 (atbilstoši šī nolikuma 6.7.5.punktam).
6.7.8.2. Pārējiem pretendentiem piešķiramais punktu skaits tiks aprēķināts pēc formulas:
k1=Cx/Cy*k1 max, kur
Cx- viszemākā piedāvātā cena (bez PVN, EUR);
Cy- vērtējamā piedāvājuma cena (bez PVN, EUR);
k1 max=90 (maksimālais punktu skaits vērtēšanas kritērijam atbilstoši nolikuma 6.7.5. punktam)
6.7.9. Atbilstoši konkrētam kritērijam iegūtos punktus aprēķina šādi- attāluma no Pasūtītāja atrašanās vietas (18. novembra iela 41, Rēzekne, LV-4601) līdz tuvākajai pretendenta degvielas uzpildes stacijai Rēzeknes valstspilsētas teritorijā (km) kritērija k2 punkti tiks aprēķināti šādi:
6.7.9.1. Pretendentam, kura degvielas uzpildes stacija Rēzeknes valstspilsētas teritorijā atrodas vistuvāk Pasūtītāja atrašanās vietai (18. novembra iela 41, Rēzekne, LV-4601), tiks piešķirts maksimālais iespējamais šī kritērija punktu skaits- k2 max=10 (atbilstoši 6.7.5. punktam);
6.7.9.2. Pārējiem pretendentiem piešķiramais punktu skaits tiks aprēķināts pēc formulas:
k2=Ax/Ay*k2 max, kur
Ax- vistuvākais attālums no Pasūtītāja atrašanās vietas (18. novembra iela 41, Rēzekne, LV-4601) līdz pretendenta degvielas uzpildes stacijai Rēzeknes valstspilsētas teritorijā (km);
Ay- vērtējamais attālums no Pasūtītāja atrašanās vietas (18. novembra iela 41, Rēzekne, LV-4601) līdz pretendenta degvielas uzpildes stacijai Rēzeknes valstspilsētas teritorijā (km);
k2 max=10 (maksimālais punktu skaits vērtēšanas kritērijam atbilstoši nolikuma 6.7.5. punktam)
6.8. Iepirkuma komisija pretendenta iesniegtā piedāvājuma izvērtēšanai var piesaistīt ekspertu (-us). Eksperts (-ti) sniedz rakstisku vērtējumu par iesniegto piedāvājumu, kas tiek pievienots Iepirkuma dokumentācijai, ja attiecināms. Eksperta vērtējums nav saistošs iepirkuma komisijai.
[bookmark: _Hlk84416417]6.9. Vienādu piedāvāto līgumcenu gadījumā, līguma slēgšanas tiesības tiks piešķirtas atklātas izlozes kārtībā. Par izlozes noteikumiem pretendenti, kuri piedāvājuši vienādas līgumcenas, tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un kārtība.

Pielikumi:
4. Pielikums Nr.1 “Tehniskā specifikācija”;
4. Pielikums Nr.2 “Pieteikums Iepirkumam”;
4. Pielikums Nr.3 “Finanšu piedāvājums” (atsevišķa datne);
4. Pielikums Nr.4 “IEPIRKUMA LĪGUMS Nr. RS 2026/33 (projekts)”.

Pielikums Nr. 1
TEHNISKĀ SPECIFIKĀCIJA
(obligāti pievienojama kā finanšu piedāvājuma pielikums)

	Nr.p.k.
	Prece*
	Preces tehniskā specifikācija
	Mērvienība
	Apjoms 12 mēn.**
	Pretendenta piedāvājums 
(Aizpilda Pretendents)***

	1.
	Degviela
	Benzīns 95
	litri
	200
	

	2.
	Degviela
	Benzīns 98
	litri
	4 000
	

	3.
	Degviela
	Dīzeļdegviela
	litri
	2 400
	

	4.
	Degviela
	Premium klases dīzeļdegviela, nodrošināma tikai Rēzeknes valstspilsētas teritorijā
	litri
	3 000 ****
	



*Iepirkuma uzvarētājs nodrošina degvielas pieejamību degvielas uzpildes stacijās katru dienu (7 dienas nedēļā) 24 stundas diennaktī (minētajai prasībai pieļaujams izņēmums tikai Kuldīgas pilsētas teritorijā, kur degvielas uzpildes stacijas darbības laiks ir pieļaujams vismaz no plkst. 06.00 līdz plkst. 22.00)
Degvielas kvalitātei jāatbilst normatīvajos aktos noteiktajiem degvielas kvalitātes standartiem. Līguma darbības laikā Piegādātājam ir jānodrošina laika apstākļiem atbilstošas Preces (degvielas) tirdzniecība.
**Norādītais degvielas daudzums ir uzskatāms par maksimāli Pasūtītājam nepieciešamo daudzumu. Pasūtītājam ir tiesības iepirkuma līguma izpildes gaitā samazināt nepieciešamo degvielas daudzumu.
*** Pretendentam savā piedāvājumā jānorāda degvielas apraksts, tajā skaitā degvielas tehniskie parametri, ražotājs un nosaukums.
**** Norādītais apjoms ietver garantēto vienas diennakts degvielas rezerves apjomu (2 500 litri) stacionāro ģeneratoru darbības nepārtrauktības nodrošināšanai. Pretendents nodrošina minētā apjoma prioritāras iegādes un izsniegšanas iespējas vienas diennakts ietvaros Pasūtītājam Rēzeknes valstspilsētas teritorijā neatkarīgi no jebkādiem apstākļiem, t.sk. ārkārtas, bez iepriekšēja Pasūtītāja brīdinājuma iesniegšanas.







Pielikums Nr.2

PIETEIKUMS IEPIRKUMAM
„Degvielas iegāde 
SIA “RĒZEKNES SLIMNĪCA” vajadzībām”,
iepirkuma identifikācijas Nr. RS 2026/33

Pretendents,
	Pretendenta nosaukums:
	

	Reģ. Nr.:
	

	Nodokļu maksātāja reģ. Nr.:
	

	Juridiskā adrese:
	

	Faktiskā adrese:
	

	Tālruņa Nr.:
	

	Faksa Nr.:
	

	e-pasta adrese:
	

	Kontaktpersonas vārds, uzvārds, tālrunis:
	

	Vadītāja vai pilnvarotās personas vārds uzvārds, amats:
	



ar šī pieteikuma iesniegšanu:
1. piesakāmies piedalīties iepirkumā „Degvielas iegāde SIA “RĒZEKNES SLIMNĪCA” vajadzībām”, identifikācijas Nr. RS 2026/33, (18. novembra ielā 41, Rēzeknē, LV-4601);
1. apņemamies ievērot šī iepirkuma nolikumā noteiktās prasības;
1. apņemamies (gadījumā, ja mūsu piedāvājums tiks atzīts par uzvarētāju iepirkumā Nr. RS 2026/33) slēgt līgumu un izpildīt visus līguma pamatnosacījumus saskaņā ar pielikumu Nr.4;
1. apliecinām, ka visas piedāvājumā sniegtās ziņas ir patiesas;
1. apliecinām, ka esam iepazinušies ar iepirkuma Nr. RS 2026/33 nolikuma noteikumiem un piedāvājuma cenā esam iekļāvuši visas nepieciešamās izmaksas, mums nav nekādu neskaidrību un pretenziju šajā sakarā tagad, kā arī atsakāmies tādas celt līguma darbības laikā;
1. apliecinām, ka piedāvājumu esam iesnieguši neatkarīgi no konkurentiem  un bez konsultācijām, līgumiem vai vienošanām, vai cita veida saziņas ar konkurentiem  (izņemot gadījumus, kad pretendents par šādu saziņu ir paziņojis pasūtītājam, pievienojot pieteikumam atbilstošu informāciju) par:
5. cenām;
5. cenas aprēķināšanas metodēm, faktoriem (apstākļiem) vai formulām;
5. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
5. tādu piedāvājuma iesniegšanu, kas neatbilst iepirkuma prasībām; 
5. kvalitāti, apjomu, specifikāciju, izpildes vai citiem nosacījumiem, kas risināmi neatkarīgi no konkurentiem, tiem dabiem, uz ko attiecas šis iepirkums;

1. apliecinām, ka neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms līguma slēgšanas tiesību piešķiršanas (izņemot gadījumus, kad pretendents par saziņu ar konkurentiem ir paziņojis pasūtītājam, pievienojot pieteikumam atbilstošu informāciju).



Saskaņā ar PIL 42.panta trešās daļas 4.punktu, lūdzam norādīt personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē (t.sk., minētās personas valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt personu, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē darbībās, kas saistība ar filiāli): ____________________________________________________________________________________________________________________________________________________



Atzīme (atbilstošo atzīmēt ar “X”) par pretendenta vai tā piesaistītā apakšuzņēmēja atbilstību mazā vai vidējā uzņēmuma statusam*:

	
	Pretendents atbilst mazā uzņēmuma statusam

	
	Pretendents atbilst vidējā uzņēmuma statusam

	
	Pretendenta piesaistītais apakšuzņēmējs atbilst mazā uzņēmuma statusam

	
	Pretendenta piesaistītais apakšuzņēmējs atbilst vidējā uzņēmuma statusam





Paraksts				/V. Uzvārds/
* Atbilstoši Iepirkumu uzraudzības biroja mājaslapā (https://www.iub.gov.lv/lv/skaidrojums-mazie-un-videjie-uznemumi) skaidrojumam par mazajiem un vidējiem uzņēmumiem. 

Pielikums Nr. 3
FINANŠU PIEDĀVĀJUMS

1. IESNIEDZA
	Pretendenta nosaukums
	Rekvizīti

	



	



2. KONTAKTPERSONA
	Vārds, uzvārds
	

	Adrese
	

	Tālrunis
	

	E-pasta adrese
	



	Piedāvājam veikt iepirkumā „Degvielas iegāde SIA „RĒZEKNES SLIMNĪCA” vajadzībām” paredzēto preču piegādi par šādu cenu:
	N.p.k.
	Prece
	Mērvienība
	Apjoms
	Vidējā cena degvielas vienam litram Rēzeknes valstspilsētas teritorijā periodā no 01.03.2026. līdz 31.08.2026. (bez PVN)
	Vidējā cena degvielas vienam litram Rēzeknes valstspilsētas teritorijā periodā no 01.03.2026. līdz 31.08.2026. (ar PVN)
	Piedāvātā atlaide degvielas vienam litram (bez PVN)
	Piedāvātā atlaide degvielas vienam litram (ar PVN)
	Summa ar atlaidi par plānoto apjomu (bez PVN)
	[bookmark: _Hlk150934410]Summa par atlaidi par plānoto apjomu (ar PVN)

	1.
	Benzīns 95
	litrs
	200
	
	
	
	
	
	

	2.
	Benzīns 98
	litrs
	4 000
	
	
	
	
	
	

	3.
	Dīzeļdegviela
	litrs
	2 400
	
	
	
	
	
	

	4.
	Premium klases dīzeļdegviela
	litrs
	3 000
	
	
	
	
	
	

	
	Kopā EUR (bez PVN): 
	

	
	PVN:
	

	
	Kopā EUR (ar PVN):
	


	
Finanšu piedāvājuma kopsumma sastāda __________________ EUR (bez PVN).
Attālums no Pasūtītāja atrašanās vietas (18. novembra 41, Rēzekne, LV-4601) līdz tuvākajai pretendenta degvielas uzpildes stacijai Rēzeknes valstspilsētas teritorijā (norādīt konkrētu adresi______________________________) ir _________ km (Lai noteiktu attālumu no pretendenta norādītās degvielas uzpildes stacijas līdz Pasūtītājam, var tikt izmantotas interneta vietnes, piemēram, https://lv.toponavi.com/, https://maps.google.lv).
	Mēs apliecinām, ka:
1) nekādā veidā neesam ieinteresēti nevienā citā piedāvājumā, kas iesniegts šajā iepirkumā;
2) līguma izpilde tiks veikta atbilstoši iepirkuma Nr. RS 2026/33 nolikuma prasībām, Latvijas Republikā spēkā esošajām tiesību normām un citiem spēkā esošajiem normatīvajiem aktiem;
3) piedāvātajā līguma summā ir iekļautas visas pasūtījuma izpildei nepieciešamās izmaksas;
4) visas piedāvājumā sniegtās ziņas ir patiesas;
5) piekrītam visām prasībām, kas iepirkuma dokumentos ir izvirzītas pretendentiem;
6) apzināmies, ka degvielas cenu pieauguma gadījumā, pasūtītājs ir tiesīgs iepirkt mazāku degvielas apjomu nekā tas paredzēts tehniskajā specifikācijā, nepārsniedzot kopējo līgumcenu.

______________________            ____________________          ______________________
    (amats)				(paraksts)			(paraksta atšifrējums)


Pielikums Nr. 4
IEPIRKUMA LĪGUMS Nr. RS 2026/33 (projekts)

Dokumenta datums ir pēdējā
elektroniskā paraksta datums

Sabiedrība ar ierobežotu atbildību „RĒZEKNES SLIMNĪCA”, vienotais reģistrācijas numurs 40003223971, turpmāk – Pasūtītājs, valdes priekšsēdētājas Maritas Zeltiņas un valdes locekļa Ivara Zvīdra personā, kuri rīkojas saskaņā ar sabiedrības statūtiem, no vienas puses,
un
_________________________, vienotais reģistrācijas numurs_________________, turpmāk – Izpildītājs, ___________________ personā, kurš rīkojas saskaņā ar ____________, no otras puses, katrs atsevišķi saukts Puse, bet abi kopā- Puses,
pamatojoties uz iepirkuma „Degvielas iegāde SIA “RĒZEKNES SLIMNĪCA” vajadzībām”, identifikācijas numurs RS 2026/33, turpmāk – Iepirkums, rezultātiem, noslēdza šādu līgumu, turpmāk- Līgums:

1. Līguma priekšmets
1.1. Piegādātājs pārdod Pasūtītājam degvielu, turpmāk- Prece, kuras nosaukums, cena un maksimālais iepirkuma apjoms noteikts tehniskajā specifikācijā, kas ir Līguma pielikums, turpmāk- Pielikums, un ir uzskatāms par Līguma neatņemamu sastāvdaļu.
1.2. Piegādātājs nodrošina, ka Pasūtītājs var iegādāties Preci Piegādātāja degvielas uzpildes stacijās, turpmāk– DUS, t.sk. pašapkalpošanās, 24 (divdesmit četras) stundas diennaktī 7 (septiņas) dienas nedēļā, izmantojot degvielas pēcapmaksas kartes, turpmāk– kartes. 
1.3. Piegādātājs nodrošina, ka Pasūtītājs, izmantojot kartes, var iegādāties Preci DUS Latvijā, t.sk. vismaz trīs DUS Rīgas valstspilsētas teritorijā, vismaz vienā DUS Daugavpils valstspilsētas teritorijā, vismaz vienā DUS Jelgavas valstspilsētas teritorijā, vismaz vienā DUS Jēkabpils valstspilsētas teritorijā, vismaz vienā DUS Liepājas valstspilsētas teritorijā, vismaz vienā DUS Ogres valstspilsētas teritorijā, vismaz vienā DUS Rēzeknes valstspilsētas teritorijā, vismaz vienā DUS Valmieras valstspilsētas teritorijā, vismaz vienā DUS Ventspils valstspilsētas teritorijā, vismaz vienā DUS Cēsu pilsētas teritorijā, vismaz vienā DUS Kuldīgas pilsētas teritorijā (degvielas uzpildes stacijas darbības laiks ir pieļaujams vismaz no plkst. 06.00 līdz plkst. 22.00), vismaz vienā DUS Saldus novada teritorijā, vismaz vienā DUS Bauskas pilsētas teritorijā, vismaz vienā DUS Madonas pilsētas teritorijā, vismaz vienā DUS Gulbenes pilsētas teritorijā un vismaz vienā DUS Jūrmalas valstspilsētas teritorijā.

2. Līguma termiņš
2.1. Līgums stājās spēkā no tā parakstīšanas brīža un ir spēkā līdz šādu nosacījumu iestāšanās- līdz Līguma 4.1. punktā norādītās summas izlietošanas dienai, 12 (divpadsmit) mēneši no Līguma spēkā stāšanās dienas.
2.2. Ja Līguma darbības laikā kopējā veikto pirkumu summa Līguma ietvaros nav sasniegusi līguma 4.1. punktā noteikto kopējo Līgumcenu, Puses ir tiesīgas pagarināt līguma darbības laiku līdz līguma kopējās līgumcenas sasniegšanai, nepārsniedzot Publisko iepirkumu likuma 60. panta ceturtajā daļā noteikto termiņu.

3. Līguma izpildes kārtība
3.1. Pasūtītājs 3 (trīs) darba dienu laikā pēc Līguma abpusējas parakstīšanas dienas, rakstiski paziņo Piegādātājam nepieciešamo karšu skaitu. Šī Līguma punkta izpildē Pasūtītāju pilnvarots pārstāvēt _______, tālr. _____, no Piegādātāja puses –(Vārds, Uzvārds, tālrunis).
3.2. Karšu skaits Līguma izpildes laikā var mainīties.
3.3. Piegādātājs 10 (desmit) darba dienu laikā pēc karšu skaita saņemšanas izsniedz Pasūtītāja pārstāvim kartes un karšu lietošanas noteikumus. Piegādātājs apņemas izgatavot un izsniegt Pasūtītājam tā pasūtītās kartes bez maksas.
3.4. Jebkura persona, kuras rīcībā ir Pasūtītājam izsniegtā karte, ir uzskatāma par Pasūtītāja pilnvaroto personu rīkoties ar šo karti Pasūtītāja vārdā, izņemot gadījumu, ja Pasūtītājs pirms tam ir brīdinājis Piegādātāju, ka karte tiek lietota prettiesiski.
3.5. Ja karte tiek bojāta, pazaudēta vai prettiesiski nonāk trešās personas valdījumā, par to nekavējoties jāziņo Piegādātājam rakstiski uz e-pastu (e-pasta adrese) vai mutiski pa tālruni (tālruņa numurs). Šajā gadījumā Piegādātājs bez maksas izsniedz Pasūtītājam jaunu karti 10 (desmit) darba dienu laikā no informācijas saņemšanas dienas. Bojāto, pazaudēto vai prettiesiski trešās personas valdījumā nonākušās kartes nomaiņu Piegādātājs veic ne vairāk 5 (piecas) reizes šī Līguma spēkā esamības laikā.
3.6. Piegādātājs rakstiski informē Pasūtītāju par izmaiņām karšu lietošanas noteikumos ne vēlāk kā 1 (vienu) mēnesi pirms to spēkā stāšanās.
3.7. Piegādātājs līdz kārtējā mēneša 10. (desmitajam) datumam iesniedz Pasūtītājam elektroniskā veidā uz e-pastu- kanceleja@rslimnica.lv pārskatu, turpmāk- Pārskats, par iepriekšējā mēnesī Pasūtītāja iegādāto Preci (cenas, degvielas tipu, litrus, vietu).
3.8. Pretenzijas par varbūtējām kļūdām Pārskatā Piegādātājs pieņem rakstiski 60 dienu laikā no dienas, kad Pasūtītājs saņēmis attiecīgo Pārskatu.
3.9. Pamatojoties uz Pasūtītāja rakstveida pretenziju, Piegādātājs veic izmeklēšanu, kuras rezultātā piestāda Pasūtītājam izvērstu Pārskatu 10 (desmit) dienu laikā pēc Pasūtītāja iesnieguma.

4. Līgumcena un norēķinu kārtība
4.1. Līguma kopējā summa ir _______ EUR () bez pievienotās vērtības nodokļa, turpmāk -PVN. PVN tiks aprēķināts atbilstoši uz rēķina izrakstīšanas brīdi spēkā esošiem tiesību aktiem.
4.2. Puses vienojas, ka Preces cena Līguma darbības laikā ir katra atsevišķā pirkuma brīdī spēkā esošā publiskā degvielas mazumtirdzniecības cena attiecīgajā DUS, piemērojot tai 4.3. punktā minēto atlaidi.
4.3. [bookmark: _Hlk239074008]Atlaides lielums šī Līguma ietvaros sastāda: benzīnam „98” _________ EUR/l (bez PVN), benzīnam „95” _________ EUR/l (bez PVN), dīzeļdegvielai ____ EUR/l (bez PVN), Premium klases dīzeļdegvielai ____ EUR/l (bez PVN). 
4.4. Līguma 4.3. punktā minētie atlaides lielumi katrai degvielas markai visā Līguma darbības laikā ir nemainīgi.
4.5. Samaksa par iegādāto degvielu tiek veikta vienu reizi mēnesī 30 (trīsdesmit) dienu laikā pēc rēķina un ikmēneša Pārskata saņemšanas.

5. Pušu tiesības un pienākumi
5.1. Piegādātājs uzņemas pilnu atbildību par Pasūtītāja transportlīdzekļu un/vai ierīču bojājumiem, ja tie nodarīti Piegādātāja piegādātas neatbilstošas vai nekvalitatīvas Preces dēļ. 
5.2. Gadījumā, kad tikusi iegādāta nekvalitatīva Prece, kā rezultātā Pasūtītājam ir radušies zaudējumi, Puses sastāda aktu, veic atbilstošu ekspertīzi un vienojas par zaudējumu atlīdzību, ievērojot šī punkta noteikumus. Šajā gadījumā Piegādātājs atlīdzina Pasūtītājam visus zaudējumus, kas tam radušies minētā sakarā (transporta līdzekļu remonts, detaļu nomaiņa, ekspertīzes izdevumi u.c.), 10 (desmit) dienu laikā pēc Pasūtītāja pretenzijas un to pamatojošo dokumentu saņemšanas un akta sastādīšanas.
5.3. Pasūtītājs ir tiesīgs ieturēt zaudējumus no Piegādātājam izmaksājamās summas par iegādāto Preci.
5.4. Mainoties Eiropas Savienības un/vai Latvijas Republikā pastāvošajiem normatīviem un/vai standartiem attiecībā uz Preces kvalitāti, piegādātajai Precei jāatbilst jaunajiem normatīviem un/vai standartiem.
5.5. Piegādātājs nodrošina garantēto vienas diennakts degvielas rezerves apjomu (2 500 litri dīzeļdegvielas) Pasūtītāja stacionāro ģeneratoru darbības nepārtrauktības nodrošināšanai. Piegādātājs ārpus kārtas (rindas) nodrošina minētā apjoma iegādes un izsniegšanas iespējas vienas diennakts ietvaros Pasūtītājam Rēzeknes valstspilsētas teritorijā neatkarīgi no jebkādiem apstākļiem, t.sk. ārkārtas, bez iepriekšēja Pasūtītāja brīdinājuma iesniegšanas. Puses pēc Līguma noslēgšanas informē par kontaktpersonām un saziņas iespējām ārkārtas situācijās.
5.6. Puses tiek atbrīvotas no atbildības par Līguma nepildīšanu, izņemot Līguma 5.5. punktā minēto gadījumu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm (vai Puses kopā) nevarēja ne paredzēt, ne novērst, ne ietekmēt, un par kuru rašanos nenes atbildību. 
5.7. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi. 

6. Līguma noteikumu grozīšana un izbeigšana
6.1. Ja kādai no Pusēm tiek mainīts juridiskais statuss, rekvizīti u.c., tad tā 10 (desmit) darba dienu laikā rakstiski paziņo par to otrai Pusei. Ja Puses neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par šo Pusi. Šajā apakšpunktā minētie nosacījumi attiecas arī uz Līgumā un tā pielikumā minētajiem Pušu pārstāvjiem un to rekvizītiem.
6.2. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformētas rakstveidā un kļūst par šī Līguma neatņemamām sastāvdaļām.
6.3. Puse var vienpusēji izbeigt šo Līgumu pirms tā darbības termiņa beigām, 30 (trīsdesmit) dienas iepriekš par to rakstiski brīdinot otru Pusi, ja kāda no Pusēm nav ievērojusi Līguma saistības.
6.4. Pasūtītājs var vienpusēji izbeigt šo Līgumu pirms tā darbības termiņa beigām, 20 (divdesmit) dienas iepriekš par to rakstiski brīdinot Piegādātāju.
6.5. Visas domstarpības un strīdus Puses vispirms risina savstarpējās pārrunās, nespējot vienoties - vispirms rakstisku pretenziju veidā, un tikai pēc tam tiesā, normatīvajos aktos noteiktajā kārtībā.
6.6. Līgums sastādīts un parakstīts latviešu valodā. Līguma izpildes, piemērošanas un strīdus gadījumos ir spēkā Latvijas Republikas normatīvie akti.
6.7. Pasūtītājam ir tiesības vienpusēji atkāpties no līguma, par to paziņojot Piegādātājam mēnesi iepriekš, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7. Pušu adreses, rekvizīti un paraksti












